เงินบาทเปิดตลาดที่ 32.63/65
ธนาคารกรุงศรีอยุธยารายงานเงินบาทเปิดตลาดเช้าที่ระดับ 32.63/65 ขยับแข็งค่าจากเย็นวานนี้เล็กน้อย
8 มิ.ย. 2553

ธนาคารกรุงศรีอยุธยารายงานเงินบาทเปิดตลาดเช้าที่ระดับ 32.63/65 ขยับแข็งค่าจากเย็นวานนี้เล็กน้อย
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้าที่ระดับ 32.63/65 บาท/ดอลลาร์ ปรับตัวแข็งค่าเล็กน้อยจากเย็นวานนี้ที่ระดับ 32.64/66 บาท/ดอลลาร์ แต่เคลื่อนไหวค่อนข้างนิ่งเนื่องจากมีปริมาณซื้อขายเบาบาง โดยทิศทางเป็นไปตามสกุลเงินหลักและสกุลเงินในภูมิภาค
"ปรับตัวแข็งค่าจากเย็นวานนี้เล็กน้อย มองว่าอาจจะลงมาทะลุ 32.60(บาท/ดอลลาร์)ได้" นักบริหารเงิน กล่าว
วันนี้ ค่าเงินยูโรและเงินปอนด์สเตอลิงเริ่มปรับตัวแข็งค่าขึ้นเล็กน้อยเนื่องจากปัจจัยเสี่ยงลดลง แม้ยังคงมีปัญหาเรื่องหนี้เสียของสหภาพยุโรป แต่สถานการณ์ของบางประเทศ เช่น ฮังการี ไม่ได้รุนแรงมากนัก อย่างไรก็ตาม เป็นปัจจัยที่ตลาดยังคงจับตาดูอย่างใกล้ชิด
สำหรับความเคลื่อนไหวของสกุลเงินหลักต่างประเทศช่วงเช้านี้ เงินเยนอยู่ที่ระดับ 91.84/88 เยน/ดอลลาร์ ปรับตัวอ่อนค่าจากเย็นวานนี้ที่ระดับ 91.74/80 เยน/ดอลลาร์ ส่วนเงินยูโรอยู่ที่ระดับ 1.1954/1955 ดอลลาร์/ยูโร ปรับตัวอ่อนค่าจากระดับ 1.1970/1973 ดอลลาร์/ยูโรนักบริหารเงิน คาดว่า วันเงินบาทมีแนวโน้มปรับตัวแข็งค่าได้อีก โดยจะเคลื่อนไหวในกรอบระหว่าง 32.50-32.70 บาท/ดอลลาร์